22.4.2022
EL
Επίσημη Εφημερίδα της Ευρωπαϊκής Ένωσης
L 121/39
(5)
Με επιστολή της 1ης Ιουλίου 2021 προς τον ύπατο εκπρόσωπο της Ένωσης για θέματα εξωτερικής πολιτικής και πολιτικής ασφαλείας, η ΑΕ ζήτησε από την Ένωση να παρέχει συνεχιζόμενη στήριξη από την 1η Ιουλίου 2021 σε επιχειρήσεις υποστήριξης της ειρήνης υπό αφρικανική ηγεσία που έχουν λάβει εντολή ή εξουσιοδότηση από το Συμβούλιο Ειρήνης και Ασφάλειας της ΑΕ.
(6)
Τα μέτρα συνδρομής πρέπει να υλοποιηθούν λαμβανομένων υπόψη των αρχών και απαιτήσεων που ορίζονται στην απόφαση (ΚΕΠΠΑ) 2021/509 και σύμφωνα με τους κανόνες για την εκτέλεση των εσόδων και δαπανών που χρηματοδοτούνται μέσω του ΕΜΕ.
(7)
Το Συμβούλιο επιβεβαιώνει την αποφασιστικότητά του να προστατεύσει, να προωθήσει και να πραγματώσει τα ανθρώπινα δικαιώματα, τις θεμελιώδεις ελευθερίες και τις δημοκρατικές αρχές και να ενισχύσει το κράτος δικαίου και τη χρηστή διακυβέρνηση σύμφωνα με τον Χάρτη των Ηνωμένων Εθνών, την Οικουμενική Διακήρυξη των Δικαιωμάτων του Ανθρώπου και το διεθνές δίκαιο, ιδίως τα διεθνή ανθρώπινα δικαιώματα και το διεθνές ανθρωπιστικό δίκαιο,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1 Θέσπιση, στόχοι, πεδίο εφαρμογής και διάρκεια 1.
Θεσπίζεται μέτρο συνδρομής υπό τη μορφή γενικού προγράμματος για την υποστήριξη της Αφρικανικής Ένωσης (ΑΕ), το οποίο θα χρηματοδοτείται από τον Ευρωπαϊκό Μηχανισμό για την Ειρήνη (ΕΜΕ) («μέτρο συνδρομής»).
Το μέτρο συνδρομής χρηματοδοτεί δράσεις εγκεκριμένες από την Επιτροπή Πολιτικής και Ασφάλειας (ΕΠΑ) έως τις 31 Δεκεμβρίου 2024. 2.
Γενικός στόχος του μέτρου συνδρομής είναι η μείωση της συχνότητας, της διάρκειας και της έντασης των βίαιων συγκρούσεων στην Αφρική και η ενίσχυση του ρόλου της ΑΕ όσον αφορά την ειρήνη και την ασφάλεια στην αφρικανική ήπειρο.
Ειδικός στόχος του μέτρου συνδρομής είναι η βελτίωση της διαχείρισης των συγκρούσεων μέσω της ανάπτυξης στρατιωτικών συνιστωσών των επιχειρήσεων στήριξης της ειρήνης από την Επιτροπή της ΑΕ και από αφρικανικούς περιφερειακούς οργανισμούς. 3.
Για την επίτευξη των στόχων που ορίζονται στην παράγραφο 2 του παρόντος άρθρου, το μέτρο συνδρομής χρηματοδοτεί τις στρατιωτικές πτυχές των επιχειρήσεων υποστήριξης της ειρήνης υπό αφρικανική ηγεσία που έχουν λάβει εντολή ή εξουσιοδότηση από το Συμβούλιο Ειρήνης και Ασφάλειας της ΑΕ, στις οποίες συμπεριλαμβάνονται, μεταξύ άλλων, οι ακόλουθες δραστηριότητες: α) κάλυψη των δαπανών προσωπικού (κατά ενδεικτικό ποσοστό 40 % του συνολικού ποσού δημοσιονομικής αναφοράς), όπως ημερήσιες αποζημιώσεις και αποζημιώσεις για το στρατιωτικό προσωπικό, ημερήσιες αποζημιώσεις αποστολής για στρατιωτικούς αξιωματούχους στο στρατηγείο της αποστολής, επιχειρήσεις εκκένωσης ατυχημάτων, αποζημίωση θανάτου και αναπηρίας, μερίδες τροφίμων, έξοδα μεταφοράς και μετακίνησης και εκπαίδευση στρατιωτικού προσωπικού· β) παροχή και αναβάθμιση εξοπλισμού και παροχή υπηρεσιών (κατά ενδεικτικό ποσοστό 35 % του συνολικού ποσού δημοσιονομικής αναφοράς), όπως ατομικός εξοπλισμός στρατιωτών, ιατρικά αναλώσιμα, οχήματα, καύσιμα και συντήρηση οχημάτων, συσκευές και υπηρεσίες επικοινωνιών, τεχνολογία και υπηρεσίες ΤΠ, υποδομές και υπηρεσίες διοίκησης και ελέγχου και λοιπός εξοπλισμός με εξαίρεση τον εξοπλισμό ή τις πλατφόρμες που αναφέρονται στο άρθρο 5 παράγραφος 3 της απόφασης (ΚΕΠΠΑ) 2021/509· γ) υλοποίηση έργων (κατά ενδεικτικό ποσοστό 25 % του συνολικού ποσού δημοσιονομικής αναφοράς), όπως η κατασκευή και αποκατάσταση στρατώνων, εκπαιδευτικών εγκαταστάσεων και ιατρικών εγκαταστάσεων.
4.
Η διάρκεια του μέτρου συνδρομής είναι 72 μήνες από την 1η Ιανουαρίου 2022.
Άρθρο 2 Έγκριση της στήριξης για δράσεις στο πλαίσιο του μέτρου συνδρομής 1.
Σύμφωνα με το άρθρο 59 παράγραφος 7 της απόφασης (ΚΕΠΠΑ) 2021/509, της στήριξης για οποιαδήποτε δράση στο πλαίσιο του μέτρου συνδρομής προηγείται αίτημα της Επιτροπής της ΑΕ, ως δικαιούχου του μέτρου συνδρομής («δικαιούχος»).